Ixef amezwaru Tiẓri d tsenarayt ad as-tinid d yelli-s n yitij1, yekcem, yeqqim, yečča imensi, yeswa laqhwa, iqaser netta d Dda Wakli, alami d-yeɣli yiḍ yekker yezdi leqqadis iruḥ s axxam yerra srid ɣer tguni, lamaɛna tugna n tudert tegguma ad as-truḥ seg wallaɣ-is, ziɣ ameɣbun tebdat-id tayri, ur d-yerri d yimani-s alami la as-d-ssawal yemma-s: A Yidir A Yidir kker fell-ak, mi yessla i yissuɣan yeffraws-d seg yiḍ-s, yemekta-d belli tudert ass-nni ad d-rezzu ar ɣus-sen, yeṭṭef Sasin mmi-s n wetma-s, yeqqim ɣef ummnar n twwurt, ttraǧǧun deg tafrara n yiṭij ad d-ban, dɣa iger tiṭ-s Yidir iwala-tt telḥqad, tekcem s axxam, teqqim nettat d yemma-s akked d wetma-s, teswa lqahwa tezha kra n lwaqt, imi d-yeḥder ad d-ruḥ tenṭaq ɣer Ferrǧa tennaas: wissen ma ad testified ass n lǧemɛa akken ayi-tsaɛfeḍ ɣer tmeqbart, xseɣ ad rzuɣ ɣef uẓekka n yemma, ahat ula d Yidir ad yeddu yid-neɣ2, tenna-as: ulac uɣilif.